
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1101 

6 Σεπτεμβρίου 2000 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Δωρεάν διελεύσεις σκαφών από τον Ισθμό της Κόριν¬ 
θου. 1 

Υπερωριακή απασχόληση υπαλλήλων με σχέση εργα¬ 
σίας ιδιωτικού δικαίου αορίστου χρόνου της Σχο¬ 
λής Τουριστικών Επαγγελμάτων. 2 

Καθιέρωση υπερωριακής απασχόλησης υπαλλήλων 
της Κεντρικής Υπηρεσίας του Υπουργείου Δικαιο¬ 
σύνης που υπηρετούν στο τμήμα Ποινικού Μητρώ¬ 
ου. 3 

Διαδικασία προμηθειών και πληρωμής υλικοτεχνικού 
εξοπλισμού της Ελληνικής Αστυνομίας, που εξαι¬ 
ρούνται από τις διατάξεις του Ν. 2286/1995 και βα¬ 
ρύνουν τις πιστώσεις των απορρήτων δαπανών.... 4 

Παράταση απαγόρευσης κυνηγίου θηραμάτων από 
20.8.2000 μέχρι 19.8.2002 σε έκταση 5.500 στρέμ¬ 
ματα περίπου στη θέση «Πηλός» περιοχής Κακής 
Βίγλας Σεληνίων της νήσου Σαλαμίνας. 5 


Λειτουργία καταστημάτων κατά τις Κυριακές και αρ¬ 
γίες σε περιοχές Δήμου και Κοινοτήτων Λευκάδας. 6 
Αύξηση αριθμού εκτός έδρας Γεωτεχνικών υπαλλή¬ 
λων και Μηχανικών του ΥΠΕΧΩΔΕ που υπηρετούν 

στους ΟΤΑ β' βαθμού Περιφέρειας Πελ/σου. 7 

Τροποποίηση - συμπλήρωση της 8095/7.7.2000 από¬ 
φασης του Γενικού Γραμματέα Περιφέρειας Πελο- 
ποννήσου «Ανώτατο όριο επιτρεπομένων ημερών 
κίνησης εκτός έδρας, υπαλλήλων υπηρετούντων 
στις Νομαρχιακές Αυτοδιοικήσεις Περιφέρειας 
Πελ/σου». 8 


ΑΠΟΦΑΣΕΙ Σ 

Αριθ. 2/51101/0025 (1) 

Δωρεάν διελεύσεις σκαφών από τον Ισθμό της Κορίνθου. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ - ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 8 του Ν. 1067/80 «Περίσυ- 
στάσεως Ανωνύμου Εταιρείας προς εκμετάλλευση της 
Διώρυγας της Κορίνθου». 


2. Τις διατάξεις της αριθμ. 2084583/11690 (ΦΕΚ 
1179/Β/31.12.96) απόφασης των Υπουργών Εθνικής Οικο¬ 
νομίας και Οικονομικών και του Υφυπουργού Οικονομικών 
περί προσαρμογής τροποποιημένου καταστατικού της 
Ανώνυμης Εταιρείας με την επωνυμία «Ανώνυμη Εταιρεία 
Διώρυγας Κορίνθου» (ΑΕΔΙΚ) στις διατάξειςτου Ν. 2414/96. 

3. Την αριθ. 1039386/441/Α006/21.4.2000 (ΦΕΚ571Β') 
Απόφαση του Πρωθυπουργού και του Υπουργού Οικονο¬ 
μικού «Ανάθεση αρμοδιοτήτων Υπουργού Οικονομικών 
στους Υφυπουργούς Οικονομικών». 

4. Τα αιτήματα του Ναυτικού Ομίλου Ελλάδος και του 
Ιστιοπλοϊκού Ναυτικού Ομίλου Αίγιου για δωρεάν διελεύ¬ 
σεις από τη Διώρυγα των σκαφών που θα συμμετάσχουν 
σε ιστιοπλοϊκούς αγώνες. 

5. Το έγγραφο με αριθμό 731/6.7.2000 της ΑΕΔΙΚ στο 
οποίο αναφέρεται ότι το Δ.Σ. της Εταιρείας αποφάσισε να 
εισηγηθεί τη δωρεάν διέλευση των σκαφών που θα συμ¬ 
μετάσχουν σε ιστιοπλοϊκούς αγώνες, αποφασίζουμε: 

Εγκρίνουμε τη δωρεάν διέλευση από τον Ισθμό της Κο¬ 
ρίνθου των σκαφών που θα συμμετάσχουν στους παρα¬ 
κάτω αγώνες: 

α) Του Ναυτικού Ομίλου Ελλάδος «ΤΗΕ ΕΕΝ/ΑΝΤ 
ΒΟΙΙΤΕ» από 6 έως 22 Αυγούστου 2000. 

β) Του Ιστιοπλοϊκού Ναυτικού Ομίλου Αίγιου στη «2η 
ΙΣΤΙΟΠΛΟΪΚΗ ΕΒΔΟΜΑΔΑ ΚΟΡΙΝΘΙΑΚΟΥ 2000» από 
29.7. έως 2.8.2000. 

Από την ως άνω απόφαση δεν προκαλείται δαπάνη στον 
Κρατικό Προϋπολογισμό, θα επέλθει όμως εφάπαξ απώλεια 
των εσόδων της ΑΕΔΙΚ, το ύψος της οποίας εξαρτάται από 
τον αριθμό των σκαφών που θα συμμετάσχουν στις αγώνες. 

Η παρούσα να δημοσιευθεί στην Εφημερίδα της Κυ- 
βερνήσεως. 

Αθήνα, 31 Ιουλίου 2000 

οι ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΥΦΥΠΟΥΡΓΟΣ ΟΙΚΟΝΟΜΙΚΩΝ 

ΓΙΑΝΝΟΣ ΠΑΠΑΝΤΩΝΙΟΥ Γ. ΔΡΥΣ 

-♦- 

Αριθ. 2/57223/0022 (2) 

Υπερωριακή απασχόληση υπαλλήλων με σχέση εργασίας 
ιδιωτικού δικαίου αορίστου χρόνου της Σχολής Τουρι¬ 
στικών Επαγγελμάτων. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΑΝΑΠΤΥΞΗΣ 

Έχοντας υπόψη: 

1. Τις διατάξεις του άρθρου 15 του Ν.2592/18-3-98 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 


«Αναπροσαρμογή συντάξεων πολιτικών συνταξιούχων 
του Δημοσίου, ρύθμιση συνταξιοδοτικών θεμάτων και άλ¬ 
λες διατάξεις (ΦΕΚ57Α718.3.98). 

2. Τη 2022941/229/6022/7.4.98 απόφαση Υφυπουργού 
Οικονομικών«Κοινοποίησητωνδιατάξεωντου άρθρου 15 
του Ν.2592/98 για υπερωριακή εργασία». 

3. Το Π.Δ. 27/1.2.96 «Περί συγχώνευσης των Υπουργεί- 
ωνΤουρισμού, Βιομηχανίας, Ενέργειας-Τεχνολογίας και 
Εμπορίου στο Υπουργείο Ανάπτυξης» (ΦΕΚ 19/Α/1.2.96). 

4. Το Π.Δ. 143/13.4.2000 «Διορισμός Υπουργών, Αναπλη¬ 
ρωτή Υπουργού και Υφυπουργών» (ΦΕΚ 122Α713.4.2000). 

5. Το Π.Δ. 365/28.11.97 «Διατήρηση εποπτείας Ν.Π.Δ.Δ. 
από το Υπουργείο Ανάπτυξης» (ΦΕΚ 241/Α/97). 

6. Το έγγραφο του Υπουργείου Οικονομικών με α.π. 
2/13071/0022/18.5.99 «Υπερωριακή απασχόληση προ¬ 
σωπικού με σχέση εργασίας ιδιωτικού δικαίου». 

7. Τη με α.π. 2/80345/0004 Κ.Υ.Α. Υπουργών «Μεταβί¬ 
βαση εξουσίας υπογραφής σύμφωνα με το άρθρο 7 παρ. 
1 του Ν. 1943/91» (ΦΕΚ 2040/19.11.99). 

8. Την απόφαση με αριθ. 19/28.2.2000 του Δ.Σ. της 
Σ.Τ.Ε. 

9. Την απόφαση με αριθ. 136/5.7.2000 του Δ.Σ. της 
Σ.Τ.Ε. 

ΙΟ.Το έγγραφο της Σ.Τ.Ε. με α.π. Φ.173/ 14/ 
6649/17.7.2000. 

11. Τις συνημμένες εγκρίσεις υπερωριακής απασχόλη¬ 
σης από τις κατά τόπους επιθεωρήσεις εργασίας, που 
αφορούν στο προσωπικό με σχέση εργασίας ιδιωτικού δι¬ 
καίου που υπηρετεί στην Α.Σ.Τ.Ε. Ρόδου και στα εκπαι¬ 
δευτήρια Αναβύσσου, Ηρακλείου και Ναυπλίου. 

12. Το γεγονός ότι η δαπάνη, ύψους 24.687.270 δραχ¬ 
μών, που θαπροκληθεί από τις εν λόγω υπερωρίες θα βα¬ 
ρύνει τις εγγεγραμμένες πιστώσεις του τακτικού προϋ¬ 
πολογισμού της Σ.Τ.Ε. έτους 2000 και τους κωδικούς 
αριθμούς 0261 και 0263, όπου υπάρχει πρόβλεψη ποσού 
δραχμών έντεκα εκατομμυρίων τριακοσίων χιλιάδων 
(11.300.000) και είκοσι πέντε εκατομμυρίων πεντακοσίων 
τριάντα χιλιάδων (25.530.000) αντίστοιχα. 

13. Το γεγονός ότι ορισμένοι υπάλληλοι της Σ.Τ. Ε. με 
σχέση εργασίας ιδιωτικού δικαίου αορίστου και ορισμέ¬ 
νου χρόνου των εκπαιδευτηρίων - οικοτροφείων και ξενο¬ 
δοχείων Σ.Τ.Ε., που λειτουργούν σε 24ωρη βάση και όλες 
τις ημέρες του μήνα, πρέπει να εργασθούν πέραν του κα¬ 
νονικού ωραρίου ή νυκτερινές ώρες καθώς και της Κυ¬ 
ριακές ή αργίες, προκειμένου να καλυφθούν υπηρεσια¬ 
κές ανάγκες που προκύπτουν από την διαμονή -υποχρε¬ 
ωτική σίτιση και εποπτεία των μαθητών - σπουδαστών, 
από την υποστήριξη επιμορφωτικών και εκπαιδευτικών 
προγραμμάτων, καθώς επίσης από την εποπτεία της πρα¬ 
κτικής άσκησης των μαθητών μέσα στα εκπαιδευτήρια 
της Σ.Τ.Ε., αποφασίζουμε: 

Εγκρίνουμε την υπερωριακή απασχόληση των υπαλλή¬ 
λων με σχέση εργασίας ιδιωτικού δικαίου αορίστου και 
ορισμένου χρόνου της Σχολής Τουριστικών Επαγγελμά¬ 
των για το β' εξάμηνο του έτους 2000 ως εξής: 

Α. Α.Σ.Τ.Ε. ΡΟΔΟΥ ΥΠΕΡΩΡΙΑΚΗ ΑΠΟΓΕΥΜΑΤΙΝΗ 
ΑΠΑΣΧΟΛΗΣΗ 

Για 7 υπαλλήλους αορίστου χρόνου 420 ώρες συνολικά 

Για 17 υπαλλήλους ορισμένου χρόνου (Ε.Μ.) 1.020) 
ώρες συνολικά 

Για 4 υπαλλήλους ορισμένου χρόνου (συλλογικές συμ¬ 
βάσεις) 240 ώρες συνολικά 


ΑΠΑΣΧΟΛΗΣΗ ΚΥΡΙΑΚΩΝ ΚΑΙ ΑΡΓΙΩΝ 
Για 10 υπαλλήλους αορίστου χρόνου 192,5 ώρες συνο¬ 
λικά 

Για 21 υπαλλήλους ορισμένου χρόνου (Ε.Μ.) 375 ώρες 
συνολικά 

Για 4 υπαλλήλους ορισμένου χρόνου (συλλογικές συμ¬ 
βάσεις) 72 ώρες συνολικά 
ΕΚΠΑΙΔΕΥΤΗΡΙΟ ΝΑΥΠΛΙΟΥ 
ΥΠΕΡΩΡΙΑΚΗ ΑΠΟΓΕΥΜΑΤΙΝΗ ΑΠΑΣΧΟΛΗΣΗ 
Για 1 υπάλληλο ορισμένου χρόνου (Ε.Μ.) 30 ώρες συ¬ 
νολικά 

Για 1 υπάλληλο ορισμένου χρόνου (συλλογική σύμβα¬ 
ση) 20 ώρες συνολικά 
ΕΚΠΑΙΔΕΥΤΗΡΙΟ ΗΡΑΚΛΕΙΟΥ 
ΥΠΕΡΩΡΙΑΚΗ ΑΠΟΓΕΥΜΑΤΙΝΗ ΑΠΑΣΧΟΛΗΣΗ 
Για 8 υπαλλήλους αορίστου χρόνου 480 ώρες συνολικά 
Για 6 υπαλλήλους ορισμένου χρόνου (Ε.Μ.) 360 ώρες συ¬ 
νολικά 

ΕΚΠΑΙΔΕΥΤΗΡΙΟ ΑΝΑΒΥΣΣΟΥ 
ΥΠΕΡΩΡΙΑΚΗ ΑΠΟΓΕΥΜΑΤΙΝΗ ΑΠΑΣΧΟΛΗΣΗ 
Για 3 υπαλλήλους αορίστου χρόνου (συλλογικές συμ¬ 
βάσεις) 180 ώρες συνολικά. 

Η απόφαση αυτή που ισχύει από 7.7.2000 να δημοσιευ- 
θεί στην Εφημερίδα της Κυβέρνησης. 

Αθήνα, 7 Αυγούστου 2000 

Οι Γ ενικοί Γ ραμματείς 
Δημοσιονομικής Πολιτικής 

Υπουργείου Οικονομικών Υπουργείου Ανάπτυξης 

I. ΚΟΥΣΟΥΛΑΚΟΣ Α. ΠΑΠΑΘΑΝΑΣΟΠΟΥΛΟΣ 

-♦- 

Αριθ. 2/59650/0022 (3) 

Καθιέρωση υπερωριακής απασχόλησης υπαλλήλων της 
Κεντρικής Υπηρεσίας του Υπουργείου Δικαιοσύνης 
που υπηρετούν στο τμήμα Ποινικού Μητρώου. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις του άρθρου 15 του Ν.2592/98 (ΦΕΚ57Α') 

2. Την ανάγκη καταβολής αποζημίωσης υπερωριακής 
απασχόλησης, για την αντιμετώπιση εξαιρετικών ανα¬ 
γκών του Τμήματος Ποινικού Μητρώου, για την εφαρμο¬ 
γή του άρθρου 16 του Ν. 2434/96, σχετικά με την έκδοση 
«κάρτας προσωρινής αδείας παραμονής αλλοδαπών». 

3. Την υπ’ αριθμ. 2/80345/0004/8.11.1999 Απόφαση 
«Μεταβίβαση Εξουσίας υπογραφής», σύμφωνα με το άρ¬ 
θρο 7 παρ.1 του Ν. 1943/91 (Φ.Ε.Κ.δΟΑ’). 

4. Το γεγονός ότι από την απόφαση αυτή προκαλείται 
δαπάνη 13.001.100 δρχ. σε βάρος του κρατικού προϋπο¬ 
λογισμού, που θα αντιμετωπισθεί από τις πιστώσεις του 
ειδ.φορέα 17-110 ΚΑΕ 0511, αποφασίζουμε: 

Εγκρίνουμε την καθιέρωση υπερωριακής εργασίας, 
απογευματινών ωρών και μέχρι την 22η ώρα, τριάντα πέ¬ 
ντε (35) υπαλλήλων της Κεντρικής Υπηρεσίας του Υπουρ¬ 
γείου Δικαιοσύνης, που προσφέρουν εργασία στο Τμήμα 
Ποινικού Μητρώου, για το χρονικό διάστημα από 1.7.2000 
μέχρι 31.12.2000 και για πενήντα (50) ώρες το μήνα για 
τον καθένα. 

Από την απόφαση αυτή προκαλείται δαπάνη 13.001.100 
σε βάρος του κρατικού προϋπολογισμού για το έτος 2000 
η οποία θα βαρύνει το φορέα 17-110 ΚΑΕ 0511 στον οποίο 

έχει εγγράφει πίστωση. 

Υπεύθυνη για την παρακολούθηση και τον έλεγχο της 
πραγματικής παροχής της υπερωριακής εργασίας ορίζε¬ 
ται η Ρέντα Προϊσταμένη του Τμήματος Ποινικού Μητρώ¬ 
ου. 

Η απόφαση αυτή να δημοσιευθεί στην Εφημερίδα της 
Κυβέρνησης. 

Αθήνα, 31 Ιουλίου 2000 

Οι Γενικοί Γραμματείς 

Δημοσιονομικής Πολιτικής 

Υπουργείου Οικονομικών Υπουργείου Δικαιοσύνης 

I. ΚΟΥΣΟΥΛΑΚΟΣ ΠΡΟΔΡΟΜΟΣ ΑΣΗΜΙΑΔΗΣ 

-♦- 

Αριθ. 8208/1/34 (4) 

Διαδικασία προμηθειών και πληρωμής υλικοτεχνικού εξο¬ 
πλισμού της Ελληνικής Αστυνομίας, που εξαιρούνται 
από τις διατάξεις του Ν. 2286/1995 και βαρύνουν τις 
πιστώσεις των απορρήτων δαπανών. 

Ο ΥΠΟΥΡΓΟΣ ΔΗΜΟΣΙΑΣ ΤΑΞΗΣ 

Έχοντας υπόψη : 

1. Τις διατάξεις: 

α. Του Ν. 1558/1985 «Κυβέρνηση και Κυβερνητικά Όρ¬ 
γανα». 

β. Του Ν. 2800/2000 «Αναδιάρθρωση Υπηρεσιών 
Υπουργείου Δημόσιας Τάξης, σύσταση Αρχηγείου Ελλη¬ 
νικής Αστυνομίας και άλλες διατάξεις». 

γ. Του Ν. 2362/1995 «Περί Δημοσίου Λογιστικού, ελέγ¬ 
χου των δαπανών του κράτους και άλλες διατάξεις». 

δ. Του Ν. 2286/1995 «Προμήθειες του δημόσιου τομέα 
και ρυθμίσεις συναφών θεμάτων». 

ε. Του Ν. 2522/1997 «Δικαστική προστασία κατά το στά¬ 
διο που προηγείται της σύναψης συμβάσεως δημόσιων 
έργων, κρατικών προμηθειών και υπηρεσιών, σύμφωνα 
με την οδηγία 89/665 Ε.Ο.Κ.». 

στ. Του π.δ. 370/1995 (Α'-199) «Προσαρμογή της Ελλη¬ 
νικής Νομοθεσίας, περί Κρατικών Προμηθειών, προς το 
Κοινοτικό Δίκαιο». 

2. Την υπ'αριθ. 7004/3/26-ιγ' από 10-3-1999 (Β'- 218) 

απόφασή μας «Μεταβίβαση αρμοδιοτήτων .», όπως 

τροποποιήθηκε και ισχύει σήμερα. 

3. Την ανάγκη επανακαθορισμού της διαδικασίας προ¬ 
μηθειών και πληρωμής υλικοτεχνικού εξοπλισμού της Ελ¬ 
ληνικής Αστυνομίας, που εξαιρούνται από τις διατάξεις 
του Ν. 2286/1995 και βαρύνουν τις πιστώσεις των απορ¬ 
ρήτων δαπανών, λόγω της σύστασης του Αρχηγείου Ελ¬ 
ληνικής Αστυνομίας. 

4. Το γεγονός ότι από τις διατάξεις της παρούσας από¬ 
φασης, δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

Άρθρο 1. 

1. Με τις διατάξεις της παρούσας απόφασης διενερ- 
γούνται οι προμήθειες της Ελληνικής Αστυνομίας, οι 
οποίες εξαιρούνται με τις διατάξεις του άρθρου 1, παρ. 5 
περ. II, εδάφ. γ', δ' και ε'του Ν. 2286/1995 «Προμήθειες 
του Δημόσιου Τομέα και ρυθμίσεις συναφών θεμάτων», 
από το πεδίο εφαρμογής αυτού και βαρύνουν τις πιστώ¬ 
σεις των απορρήτων δαπανών. 

Οι προμήθειες που διενεργούνται σύμφωνα με την πα¬ 
ρούσα απόφαση δεν εμπίπτουν στο πεδίο εφαρμογής 


των Ν. 2286/1995, Ν. 2522/1997, π.δ.370/1995 και π.δ. 
394/1996 με την επιφύλαξη των διατάξεων της παραγρά¬ 
φου 15 της παρούσας απόφασης. 

2. Συγκροτούμε Κεντρική Γνωμοδοτική Επιτροπή, απο- 
τελούμενη από τους: 

α. Γενικό Γραμματέα/Υ.Δ.Τ., ως Πρόεδρο 

β. Αρχηγό Ελληνικής Αστυνομίας 

γ. Προϊστάμενο Κλάδου Οικονομικοτεχνικών Μέσων και 
Πληροφορικής / Αρχηγείου Ελληνικής Αστυνομίας. 

δ. Διευθυντή Δ/νσης Οικονομικών/Αρχηγείου Ελληνι¬ 
κής Αστυνομίας. 

ε. Διευθυντή Δ/νσης Τεχνικών/Αρχηγείου Ελληνικής 
Αστυνομίας, ως μέλη. 

Η Κεντρική Γνωμοδοτική Επιτροπή /Υ.Δ.Τ. κατά τις συ¬ 
νεδριάσεις της μπορεί να προσκαλεί και οποιονδήποτε 
τρίτο πρόσωπο που μπορεί να δώσει στοιχεία ή πληρο¬ 
φορίες που τη διευκολύνουν για μόρφωση σαφούς και 
πλήρους γνώμης. 

Έργο της Κεντρικής Γνωμοδοτικής Επιτροπής είναι: 

α. Η γνωμοδότηση για την ακολουθητέα διαδικασία των 
προμηθειών, που διενεργούνται σύμφωνα με την παρού¬ 
σα και 

β. Η εκτίμηση των στοιχείων έρευνας της αγοράς και 
αξιολόγησης των προσφορών και η γνωμοδότηση περί 
του συμφέροντος ή μη της προμήθειας. 

3. Ο προγραμματισμός των προμηθειών, που διενερ- 
γούνται σύμφωνα με την παρούσα, θα γίνεται με μέριμνα 
της Δ/νσης Τεχνικών / Αρχηγείου Ελληνικής Αστυνομίας, 
σε συνεργασία με τις καθ’ ύλην αρμόδιες υπηρεσίες της 
Ελληνικής Αστυνομίας. 

4. Η διαδικασία υλοποίησης των προμηθειών, που διε- 
νεργούνται σύμφωνα με την παρούσα θα διενεργείται με 
απευθείας ανάθεση, με λήψη προσφοράς από συγκεκρι¬ 
μένο προμηθευτή ή με έρευνα αγοράς με πρόσκληση εν¬ 
διαφέροντος με ή χωρίς δημοσίευση σχετικής ανακοίνω¬ 
σης, από τη Δ/νση Οικονομικών / Αρχηγείου Ελληνικής 
Αστυνομίας ή και από άλλη Υπηρεσία ανάλογα με τη φύ¬ 
ση του υπό προμήθεια υλικού. 

5. Η τεχνική αξιολόγηση των προσφορών θα γίνεται από 
τη Δ/νση Τεχνικών / Αρχηγείου Ελληνικής Αστυνομίας και 
οι σχετικές αποφάσεις αποδοχής ή απόρριψης των προ¬ 
σφορών θα εκδίδονται από τον Δ/ντή Δ/νσης Οικονομι¬ 
κών/Αρχηγείου Ελληνικής Αστυνομίας. 

6. Κατά των αποφάσεων αποδοχής ή απόρριψης των 
προσφορών επιτρέπεται η υποβολή ενστάσεων από τους 
ενδιαφερομένους, οι οποίες πρέπει να υποβάλλονται 
εντός τριών (3) εργάσιμων ημερών από της επομένης της 
κοινοποίησης των αποφάσεων αυτών στους ενδιαφερο¬ 
μένους. Ενστάσεις που υποβάλλονται για οποιονδήποτε 
άλλο λόγο ή μετά την παρέλευση της ως άνω προθεσμίας 
δεν λαμβάνονται υπόψη. 

Οι ενστάσεις κατά των αποφάσεων αποδοχής ή απόρρι¬ 
ψης των προσφορών με την επ'αυτών πρόταση της Δ/νσης 
Τεχνικών / Αρχηγείου Ελληνικής Αστυνομίας, εφόσον 
αφορούν στοιχείατωντεχνικώνπροδιαγραφών καιτη σχε¬ 
τική εισήγηση της Δ/νσης Οικονομικών / Αρχηγείου Ελλη¬ 
νικής Αστυνομίας, εξετάζονται από την Κεντρική Γνωμο¬ 
δοτική Επιτροπή, η οποία στην περίπτωση αυτή αποφασί¬ 
ζει οριστικά για την αποδοχή ή απόρριψή τους. 

7. Η αποσφράγιση των οικονομικών προσφορών και η 
οικονομική αξιολόγηση θα γίνεται από τη Δ/νση Οικονομι¬ 
κών / Αρχηγείου Ελληνικής Αστυνομίας ή από την Υπηρε¬ 
σία που θα ορίζεται για την υλοποίηση της προμήθειας. 

8. Η Κεντρική Γνωμοδοτική Επιτροπή μπορεί να ορίζει 
όπως η τεχνική και οικονομική αξιολόγηση γίνεται και από 
άλλη Υπηρεσία. 

9. Οι αποφάσεις ανάθεσης, θα εκδίδονται από τον 
Υπουργό Δη μόσιας Τάξης, ύστερα από γνωμοδότηση της 
Κεντρικής Γνωμοδοτικής Επιτροπής, οι δε σχετικές συμ¬ 
βάσεις ανάλογα με την αξία τους θα υπογράφονται από 
τους καθ'ύλην αρμοδίους, σύμφωνα με την ισχύουσα 
απόφαση μεταβίβασης αρμοδιοτήτων. 

10. Προκειμένου για προμήθειες των οποίων η προϋπο- 
λογισθείσα αξία κατ'είδος δεν υπερβαίνει τα ποσά του άρ¬ 
θρου 83 του Ν. 2362/1995, όπως αυτά αναπροσαρμόζο¬ 
νται και ισχύουν κάθε φορά με απόφαση του Υπουργού 
Οικονομικών, η υλοποίηση αυτών (έρευνα αγοράς, απο¬ 
φάσεις ανάθεσης, υπογραφή συμβάσεων κ.λ.π.) θα ολο¬ 
κληρώνεται από την Υπηρεσία για την οποία αυτά προο¬ 
ρίζονται και ο σχετικός φάκελος με τα πλήρη δικαιολογη- 
τικά, μετά την εξόφληση του προμηθευτή θα υποβάλλεται 
στη Δ/νση Οικονομικών / Αρχηγείου Ελληνικής Αστυνο¬ 
μίας, για τελικό έλεγχο και τήρηση αυτού στο αρχείο της. 

11.0 υλικοτεχνικός εξοπλισμός θα παραλαμβάνεται 
από τριμελείς επιτροπές παραλαβής, που θα ορίζονται 
από τις Υπηρεσίες για τις οποίες προορίζονται τα υλικά ή 
από τη Δ/νση Οικονομικών / Αρχηγείου Ελληνικής Αστυ¬ 
νομίας, εφόσον πρόκειται για υλικά που θα κατανεμηθούν 
σε περισσότερες Υπηρεσίες. 

12. Ταδικαιολογητικάτων δαπανών περί του κανονικού 
της πληρωμής θα ελέγχονται από επιτροπή που θα συ¬ 
γκροτείται με απόφαση του Γενικού Γραμματέα /Υ.Δ.Τ. 
και θα αποτελείται από : 

α. Ένα (1) Αστυνομικό Διευθυντή, ως πρόεδρο, 

β. Δύο (2) Αστυνομικούς Υποδιευθυντές και 

γ. Δύο (2) Αστυνόμους Α', ως μέλη. 

Η επιτροπή αυτή θα συντάσσει πρακτικό, το οποίο και θα 
αποτελεί και το μόνο νόμιμο και οριστικό δικαιολογητικό 
πληρωμής χρηματικών ποσών σε βάροςτων απορρήτων δα- 
πανώντου προϋπολογισμού εξόδων Ελληνικής Αστυνομίας. 

13. Οι πιστώσεις που βαρύνουν τις προμήθειες αυτές 
θα δεσμεύονται με Χ.Ε.Π. στο όνομα Δημοσίου Υπόλο¬ 
γου, ο οποίος θα διορίζεται με απόφαση του Υπουργού 
Δημόσιας Τάξης. 

14. Για τη δικαιολόγηση των προαναφερομένων δαπα¬ 
νών θα υποβάλλεται στην Υπηρεσία Δημοσιονομικού 
Ελέγχου / Υ.Δ.Τ.: 

α. Κεκυρωμένο αντίγραφο απόφασης του Γενικού 
Γραμματέα/Υ.Δ.Τ., περί συγκροτήσεως επιτροπής δικαι- 
ολόγησης των απορρήτων δαπανών. 

β. Πρακτικό της επιτροπής ελέγχου και δικαιολόγησης 
των πραγματοποιούμενων προμηθειών από τις πιστώσεις 
των απορρήτων δαπανών. 

15. Για θέματα που προκύπτουν μετά την υπογραφή της 
σύ μβασης και μέχρις την εκτέλεση αυτής και αφορούν το 
χρόνο παράτασης ή μετάθεσης και τυχόν κυρώσεις θα 
εφαρμόζονται οι αντίστοιχες διατάξειςτου π.δ. 394/1996. 

16. Αποφάσεις για παράταση ή μετάθεση του συμβατι¬ 
κού χρόνου παράδοσης, καθώς και αποφάσεις επιβολής 
κυρώσεων θα εκδίδονται από το Δ/ντή Δ/νσης Οικονομι- 
κών/Αρχηγείου Ελληνικής Αστυνομίας. 

17. Οι απόρρητες δαπάνες δεν υπόκεινται σε κρατήσεις 
για τα Ασφαλιστικά Ταμεία. 

18. Οι επιτροπές συνεδριάζουν εντός του κανονικού 
ωραρίου λειτουργίας των Δημοσίων Υπηρεσιών, αδαπά- 
νως για το Δημόσιο. 


19. Τα δικαιολογητικό των δαπανών θα τηρούνται στο 
Αρχείο της Δ/νσης Οικονομικών/Αρχηγείου Ελληνικής 
Αστυνομίας, επί μια 5ετία από την οριστική παραλαβή των 
ειδών. 

20. Από την έναρξη ισχύος της παρούσας απόφασης 
καταργείταιη υπ'αριθ. 8001/3/27-α'από 12-12-1989 ομοία 
μας. 

Άρθρο 2. 

1. Η παρούσα απόφαση ισχύει από τη δημοσίευσή της 
στην Εφημερίδα της Κυβερνήσεως. 

2. Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Αυγούστου 2000 

Ο ΥΠΟΥΡΓΟΣ 

ΜΙΧΑΛΗΣ ΧΡΥΣΟΧΟΪΔΗΣ 
-Φ- 

Αριθ.2916 (5) 

Παράταση απαγόρευσης κυνηγίου θηραμάτων από 
20.8.2000 μέχρι 19.8.2002 σε έκταση 5.500 στρέμματα 
περίπου στη θέση «Πηλός»περιοχής Κακής Βίγλας Σε¬ 
ληνίων της νήσου Σαλαμίνας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 
Έχοντας υπόψη: 

1. Τις διατάξειςτου άρθρου 258 παρ. 5 του Ν. Δ 86/1969, 
που προστέθηκε με το άρθρο 7 παρ. 3 του Ν. 177/75 «Πε¬ 
ρί αντικαταστάσεως και συμπληρώσεως διατάξεων τινών 
του Νομοθετικού Διατ/τος 86/1969 Περί Δασικού Κώδι- 
κος.» 

2. Τις διατάξεις της αριθμ. 414 985/28-11-1985 ( ΦΕΚ 
757/Β'/18-12-1985 ) κοινής απόφασης των Υφυπουργού 
Εθνικής Οικονομίας και Αναπληρωτή Υπουργού Γεωρ¬ 
γίας « Μέτρα διαχείρισης της άγριας πτηνοπανίδας». 

3. Τις διατάξειςτου άρθρου 57 Ν.2637/1998 (ΦΕΚ 200 
Τ.Α 27-8-98) Σύσταση οργανισμού πιστοποίησης λογα¬ 
ριασμών και άλλες διατάξεις. 

4. Τις διατάξεις του Π.Δ 94/1993 (ΦΕΚ 40/Α/22-3-1993) 
Περί καθορισμού αρμοδιοτήτων που διατηρούνται από 
τον Υπουργό και τις Περ/κές αρχές και όργανα διανομαρ- 
χιακού επιπέδου του Υπουργείου Γεωργίας. 

5. Τις διατάξειςτου Ν. 2218/1994 (ΦΕΚ90/Α/13-6-1994) 
ίδρυση Νομαρχιακής Αυτοδιοίκησης τροποποίηση διατά¬ 
ξεων για την πρωτοβάθμια αυτοδιοίκηση και την Περιφέ¬ 
ρεια και άλλες διατάξεις. 

6. Τις διατάξεις του άρθρου 1 του Ν. 2503 /1997 Περί Δι¬ 
οίκησης, Οργάνωσης, Στελέχωσηςτης Περιφέρειας κ.λ.π. 

7. Το άρθρο 29 Α του Ν. 1558/85 «Κυβέρνηση και κυ¬ 
βερνητικά όργανα « που προστέθηκε με το άρθρο 27 του 
Ν. 2081/92 ( Ετ. ΚΑ 154/10-0-1992). 

8. Την αριθμ. 6576/10-8-00 εισήγηση του Δασαρχείου 
Πειραιά σε συνδυασμό με τη σκοπιμότητα απαγόρευσης 
του κυνηγιού για την προστασία, ανάπτυξη, αναπαραγω¬ 
γή και εκμετάλλευση του θηραματικού πλούτου και της 
άγριας πανίδας της Χώρας μας, αποφασίζουμε: 

Την παράταση απαγόρευσης του κυνηγιού κάθε θηρά¬ 
ματος από 20-8-2000 μέχρι 19-8-2002 σε «έκταση 5.500 
στρέμματα περίπου στη θέση «Πηλός» περιοχής Κακής 
Βίγλας Σεληνίων της νήσου Σαλαμίνας, τα όρια της οποί¬ 
ας έχουν ως εξής: 

Ανατολικά: Αρχίζει από ακρωτήριο Τρόπαιο, ακολουθεί 
την παραλία μέχρι το ακρωτήριο Τούρλας. 

Δυτικά : Αρχίζει από τον Ιερό Ναό Αγίας Ζώνης .ακο¬ 
λουθεί τον δρόμο Αγίας Ζώνης και συνεχίζει τον δρόμο 
προς τη θέση «Πηλός». 

Βόρεια : Δρόμος «Πηλού» μέχρι που να συναντήσει τον 
δρόμο Αγίου Νεκταρίου, τον οποίο ακολουθεί μέχρι συ- 
ναντήσεως του δρόμου Εθνικής Αντίστασης, τον οποίο 
και ακολουθεί μέχρι τη θάλασσα. Στη συνέχεια ακολουθεί 
την παραλία μέχρι συναντήσεως του ακρωτηρίου Τρό¬ 
παιο, απ’ όπου και αρχίζει το ανατολικό όριο. 

Νότια : Αρχίζει από ακρωτήριο Τούρλα ακολουθεί την 
παραλία μέχρι τον όρμο « Κακής Βίγλας « και συγκεκριμέ¬ 
να στο σημείο, όπου συναντά τον δρόμο «Κακής Βίγλας « 
που οδηγεί στην παραλία ( Κακής Βίγλας). Στη συνέχεια 
ακολουθεί τον δρόμο «Κακής Βίγλας « μέχριτον Ιερό Ναό 
Αγίας Ζώνης, ο οποίος ναός ευρίσκεται επί του δρόμου 
Κακής Βίγλας - (όρμου Κακής Βίγλας). 

Από τις διατάξεις αυτής της απόφασης δεν προκαλείται 
δαπάνη σε βάρος του κρατικού προϋπολογισμού. 

Η απόφαση αυτή να δημοσιευτεί στην Εφημερίδα της 
Κυβερνήσεως (άρθρο3 Ν. 177/875, ΦΕΚ205/Α/1975) και 
θα ισχύει από το κυνηγετικό έτος 2001 - 2001. 

Πειραιάς, ΙδΑυγούστου 2000 

Ο Γενικός Γραμματέας Περιφέρειας 
ΜΙΧΑΛΗΣ ΚΥΡΙΑΚΙΔΗΣ 

-♦- 

Αριθ. 14850 (6) 

Λειτουργία καταστημάτων κατά τις Κυριακές και αργίες 
σε περιοχές Δήμου και Κοινοτήτων Λευκάδας. 

Η ΓΕΝΙΚΗ ΓΡΑΜΜΑΤΕΑΣ ΠΕΡΙΦΕΡΕΙΑΣ ΙΟΝΙΩΝ ΝΗΣΙΩΝ 
Έχοντας υπόψη: 

1. Τις διατάξεις του άρθρου 46 παρ.2του Ν.2224/1994 
«Ρύθμιση θεμάτων εργασίας, συνδικαλιστικών δικαιωμά¬ 
των, υγιεινής και ασφάλειας των εργαζομένων και οργά¬ 
νωσης Υπουργείου Εργασίας και των εποπτευομένων 
από αυτό Νομικών Προσώπων και άλλες διατάξεις». 

2. Τις όμοιεςτου άρθρου 1 παρ.1 ΣΤ(2) του Ν.2697/1998 
«Μεταβίβαση αρμοδιοτήτων στις Περιφέρειες και την Αυ¬ 
τοδιοίκηση και άλλες διατάξεις». 

3. Το αριθμ. 106/2-8-2000 έγγραφο του Τμήματος Απα¬ 
σχόλησης της Νομαρχιακής Αυτ/σης Λευκάδας με το 
οποίο ζητείται ο καθορισμός λειτουργίας καταστημάτων 
στο Νομό κατά τις Κυριακές και αργίες. 

4. Το αριθμ. 300319/27-06-2000 έγγραφο του Ελληνι¬ 
κού Οργανισμού Τουρισμού. 

5. Το αριθμ.616/22-6-2000 έγγραφο του Εμπορικού και 
Βιομηχανικού Επιμελητηρίου Λευκάδας. 

6. Το αριθμ. 69/27-6-2000 έγγραφο του Εργατικού Κέ¬ 
ντρου Λευκάδας. 

7. Το γεγονός ότι ο Ε.Ο.Τ. και το Εμπορικό και Βιομηχα¬ 
νικό Επιμελητήριο Λευκάδας συνηγορούν για τη λειτουρ¬ 
γία των καταστημάτων τις Κυριακές και αργίες εν αντιθέ- 
σει με το Εργατικό Κέντρο Λευκάδας που δεν συμφωνεί 
με την ως άνω ρύθμιση. 

8. Την ανάγκη εξυπηρέτησης των τουριστών κατά την 
θερινή περίοδο στο Νομό Λευκάδας. 

9. Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη εις βάρος του κρατικού προ¬ 
ϋπολογισμού, αποφασίζουμε: 

Επιτρέπουμε τη λειτουργία κατά τις Κυριακές και αρ¬ 
γίες των εμπορικών καταστημάτων και των καταστημά- 


τωντροφίμωνπου εξυπηρετούντηντουριστική κίνηση σε 
αυστηρά οριοθετούμενες περιοχές Δήμων και Κοινοτή¬ 
των Λευκάδας που έχουν ανακηρυχθεί ως τουριστικοί τό¬ 
ποι για το χρονικό διάστημα από 3-8-2000 έως 30-9-2000 
και από ώρα 11:00π.μ. μέχρι την 22:00μ.μ. 

Στους εργαζομένους που επιθυμούν να απασχοληθούν 
κατά τις Κυριακές και αργίες θα χορηγούνται οι νόμιμες 
προσαυξήσεις καθώς και υποχρεωτικά αναπληρωματική 
ημέρα ανάπαυσης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κέρκυρα, 21 Αυγούστου 2000 

Η Γ ενική Γ ραμματέας Περιφέρειας 
ΑΝΑΣΤΑΣΙΑ ΚΑΝΕΛΛΟΠΟΥΛΟΥ 

-♦- 

Αριθ. 11265 (7) 

Αύξηση αριθμού εκτός έδρας Γεωτεχνικών υπαλλήλων 
και Μηχανικών του ΥΠΕΧΩΔΕ που υπηρετούν στους 
ΟΤΑ β' βαθμού Περιφέρειας Πελ/σου. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις του Ν. 2503/97 «Διοίκηση, οργάνωση, 
στελέχωση της Περιφέρειας κ.λ.π.». 

2. Τιςδιατάξειςτου Ν. 2685/1999 (ΦΕΚ35Α/18.2.99 «Κά¬ 
λυψη δαπανών μετακινουμένων υπαλλήλων εντός και 
εκτός Επικράτειας και άλλες διατάξεις». 

3. Τιςδιατάξειςτου Ν. 301/76 (ΦΕΚ91/Α/20.4.76) «Περί 
της εις την Εφημερίδα της Κυβερνήσεως δημοσιευομέ- 
νης ύλης και ρυθμίσεως θεμάτων αναφερομένων εις την 
έκδοση και κυκλοφορία ταύτης». 

4. Την αριθμ. 8095/7.7.2000 απόφασή μας «Ανώτατο 
όριο επιτρεπομένων ημερών κίνησης εκτός έδρας, υπαλ¬ 
λήλων υπηρετούντων στις Νομαρχιακές Αυτοδιοικήσεις 
Περιφέρειας Πελ/σου» 

5. Τη διάταξη του άρθρου 25 της παρ. 6 του Ν. 2738/99 
«Συλλογικές διαπραγματεύσεις στη Δημόσια Διοίκηση, 
μονιμοποιήσεις συμβασιούχων αορίστου χρόνου και άλ¬ 
λες διατάξεις με την οποία μεταβιβάσθηκε στον αρμόδιο 
Γ ενικό Γ ραμματέα της Περιφέρειας η έκδοση απόφασης 
υπέρβασηςτου ανώτατου ορίουτωνημερώνεκτός έδρας 
που προβλέπεται από το άρθρο 2 παρ. 3 του Ν. 2685/99». 

6. Την ανάγκη μετακίνησης εκτός έδρας πέραντου ανω- 
τάτου επιτρεπομένου ορίου, των Γεωτεχνικών υπαλλή¬ 
λων και των Μηχανικών του ΥΠΕΧΩΔΕ που υπηρετούν 
στους ΟΤΑ β’ βαθμού της Περιφέρειας Πελοποννήσου. 

Αυξάνουμε τα ανώτατα όρια του αριθμού ημερών εκτός 
έδρας πέραν αυτών που εγκρίθηκαν με την αριθμ. 
8095/7.7.2000 απόφαση μας στους Γεωτεχνικούς υπαλλή¬ 
λους και τους Μηχανικούς του ΥΠΕΧΩΔΕ που υπηρετούν 
ως αποσπασμένοι στους ΟΤΑ β’ βαθμού της Περιφέρειας 
Πελοποννήσου που θα μετακινηθούν εκτός έδρας για τη 
διεξαγωγή ελέγχων και την εφαρμογή προγραμμάτων του 
εν γένει γεωργικού τομέα και για τις ανάγκες ελέγχων και 
επίβλεψης μελετών και έργων αντίστοιχα, ως κατωτέρω: 

1. Γεωπόνοι αριθμός ημερών: 55 

2. Κτηνίατροι αριθμός ημερών: 30 

3. Ιχθυολόγοι αριθμός ημερών: 30 

4. Μηχανικοί αριθμός ημερών: 20 

Απάτην απόφαση αυτή προκαλείται δαπάνη 70.000.000 

δρχ. περίπου, η οποία θα βαρύνει τις πιστώσεις των οικεί¬ 
ων προϋπολογισμών των Νομαρχιακών Αυτοδιοικήσεων 
της Περιφέρειας Πελοποννήσου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Τρίπολη, 23 Αυγούστου 2000 

Ο Γενικός Γραμματέας Περιφέρειας 
ΑΝΤΩΝΗΣ Μ. ΜΑΤΣΙΓΚΟΣ 

-♦- 

Αριθ. 10748 (8) 

Τροποποίηση - συμπλήρωση της 8095/7.7.2000 απόφα¬ 
σης του Γενικού Γραμματέα Περιφέρειας Πελοποννή¬ 
σου «Ανώτατο όριο επιτρεπομένων ημερών κίνησης 
εκτός έδρας, υπαλλήλων υπηρετούντων στις Νομαρ¬ 
χιακές Αυτοδιοικήσεις Περιφέρειας Πελ/σου». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις του Ν. 2503/97 «Διοίκηση, οργάνωση, 
στελέχωση της Περιφέρειας κ.λ.π.». 

2. Τις διατάξεις του άρθρου 2του Ν. 2685/1999 «Κάλυ¬ 
ψη δαπανών μετακινουμένων υπαλλήλων εντός και εκτός 
Επικράτειας» 

3. Τις διατάξεις της παρ. 6 του άρθρου 25 του Ν. 
2738/99 «Συλλογικές διαπραγματεύσεις στη Δημόσια Δι¬ 
οίκηση κλπ». 

4. Τις διατάξεις του άρθρου 112 του Π.Δ. 30/96 «Κώδι¬ 
κας Νομαρχιακής Αυτοδιοίκησης». 

5. Την απόφασή μας 8095/7.7.2000 «Ανώτατο όριο επι- 
τρεπομένων ημερών κίνησης εκτός έδρας, υπαλλήλων 
υπηρετούντων στις Νομαρχιακές Αυτοδιοικήσεις Περι¬ 
φέρειας Πελ/σου» 


6. Το αριθμ. 24090/28.7.2000 έγγραφο της Ν.Α. Αργολί¬ 
δας περί τροποποιήσεως - συμπληρώσεως της αριθμ. 
8095/ 7.7.2000 απόφασής μας. 

7. Το γεγονός ότι το ύψος τηςπροκαλούμενης από την 
απόφαση αυτή δαπάνης δεν μπορεί να προβλεφθεί, απο¬ 
φασίζουμε: 

Τροποποιούμε συμπληρώνουμε την αριθμ. 8095/ 
7.7.2000 απόφασή μας που αφορά το ανώτατο όριο επι- 
τρεπομένων ημερών κίνησης εκτός έδρας, υπαλλήλων 
υπηρετούντων στις Νομαρχιακές Αυτοδιοικήσεις Περι¬ 
φέρειας Πελ/σου ως εξής: 

ΝΟΜΑΡΧΙΑΚΗ ΑΥΤΟΔΙΟΙΚΗΣΗ ΑΡΓΟΛΙΔΑΣ 

Δ/ΝΣΗ ΤΕΧΝΙΚΩΝ ΥΠΗΡΕΣΙΩΝ 
ΔΕ ΔΙΟΙΚ. - ΛΟΓΙΣΤΙΚΟΥ ημέρες 60 

ΔΕ ΔΑΚΤΥΛΟΓΡΑΦΩΝ ημέρες 60 

ΔΕ ΗΛ/ΚΩΝ ΥΠΟΛΟΓΙΣΤΩΝ ημέρες 120 

ΥΕ ΕΡΓΑΤΩΝ & ΕΡΓΑΣΤΗΡΙΟΥ ημέρες 120 

ΤΜΗΜΑ ΓΡΑΜ. ΥΠΟΣΤΗΡΙΞΗΣ ΝΟΜΑΡΧΗ 

ΠΕ ΔΙΟΙΚΗΤ. - ΟΙΚΟΝΟΜ. ημέρες 60 
ΤΕΔΙΟΙΚ.-ΛΟΓΙΣΤΙΚΟΥημέρες 100 
ΔΕ ΔΙΟΙΚ. - ΛΟΓΙΣΤΙΚΟΥ ημέρες 60 
ΤΜΗΜΑ ΓΡΑΜ. ΥΠΟΣΤΗΡΙΞΗΣ ΣΥΛΛΟΓΙΚΩΝ ΟΡΓΑΝΩΝ 
ΤΕ ΔΙΟΙΚ.-ΛΟΓΙΣΤ. ημέρες 100 

ΔΕ ΔΙΟΙΚ.-ΛΟΓΙΣΤ. ημέρες 100 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Τρίπολη, 16 Αυγούστου 2000 

Ο Γενικός Γ ραμματέας Περιφέρειας 
ΑΝΤΩΝΗΣ Μ. ΜΑΤΣΙΓΚΟΣ 

ΕΘΝΙΚΟ ΤΥΠΟΓΡΑΦΕΙΟ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙ.ΕΧ 22321 1 ΥΡΕΤ ΘΡ * ΡΑΧ 52 34 312 
ΗΛΕΚΤΡΟΝΙΚΗ ΔΙΕΥΘΥΝΣΗ: ήΙΙρ: νννννν.θΐ.^ 
β-ΓΠ3ίΙ: ννθβΓΤΙ33ΐθΓ @ Θ1.0Γ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 
Σολωμού 51 

Πληροφορίες δημοσιευμάτων Α.Ε. - Ε.Π.Ε. 5225 761 - 5230 

Πληροφορίες δημοσιευμάτων λοιπών Φ.Ε.Κ. 5225 713 - 5249 

Πώληση Φ.Ε.Κ. 5239 

Φωτοαντίγραφα παλαιών Φ.Ε.Κ. 5248 

Βιβλιοθήκη παλαιών Φ.Ε.Κ. 5248 

Οδηγίες για δημοσιεύματα Α.Ε. - Ε.Π.Ε. 5248 

Εγγραφή Συνδρομητών Φ.Ε.Κ. και 

αποστολή Φ.Ε.Κ. 5248 


ΠΕΡΙΦΕΡΕΙΑΚΑ ΓΡΑΦΕΙΑ 
ΠΩΛΗΣΗΣ Φ.Ε.Κ. 


841 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 


547 

ΠΕΙΡΑΙΑΣ - Νικήτα 6-8 Τ.Κ. 185 31 


762 

141 

ΠΑΤΡΑ - Κορίνθου 327 - Τ.Κ. 262 23 


188 

ΙΩΑΝΝΙΝΑ - Διοικητήριο Τ.Κ. 450 44 


785 

ΚΟΜΟΤΗΝΗ - Δημοκρατίας 1 Τ.Κ. 691 00 
ΛΑΡΙΣΑ -Διοικητήριο Τ.Κ. 411 10 


320 

ΚΕΡΚΥΡΑ -Σαμαρά 13 Τ.Κ. 491 00 

ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

(0661) 


Τ.Κ. 811 00 Μυτιλήνη 

(0251) 


(031)423 956 
4135 228 
(061) 6381 100 

(0651) 87215 
(0531) 22 858 
(041) 597449 
89 127/89 120 
(081) 396 223 

46 888/47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

• Για τα ΦΕΚ από 1 μέχρι 8 σελίδες 200 δρχ. 

• Για τα ΦΕΚ από 8 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. ανά 
δσέλιδο ή μέρος αυτού. 

• ΓιαταΦΕΚτου Τεύχους Προκηρύξεων Α.Σ.Ε.Π. ανεξαρτήτως αριθμού σελίδων δρχ. 100. (Σε περίπτωση Πανελλήνιου Διαγω¬ 
νισμού η τιμή θα προσαυξάνεται κατά δρχ. 100 ανά δσέλιδο ή μέρος αυτού). 


-«ΜΚΒΡ- 

Τεύχος 

Κ.Α.Ε. Προϋπολογισμού 

Κ.Α.Ε. εσόδου υπέρ 


2531 


ΤΑΠΕΤ3512 

Α' (Νόμοι, Π.Δ., Συμβάσεις κ.λπ.) 

60.000 

δρχ- 

3.000 

δρχ· 

Β' (Υπουργικές αποφάσεις κ.λπ.) 

70.000 

» 

3.500 

» 

Γ' (Διορισμοί, απολύσεις κ.λπ. Δημ. Υπαλλήλων) 

15.000 

» 

750 

» 

Δ' (Απαλλοτριώσεις, πολεοδομία κ.λπ.) 

70.000 

» 

3.500 

» 

Αναπτυξιακών Πράξεων (Τ.Α.Π.Σ.) 

30.000 

» 

1.500 

» 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

15.000 

» 

750 

» 

Παράρτημα (Προκηρύξεις θέσεων ΔΕΠ κ.τλ.) 

5.000 

» 

250 

» 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 

» 

500 

» 

Ανωτάτου Ειδικού Δικαστηρίου (Α.Ε.Δ.) 

3.000 

» 

150 

» 

Προκηρύξεων Α.Σ.Ε.Π. 

10.000 

» 

500 

» 

Ανωνύμων Εταιρειών & Ε.Π.Ε. 

300.000 

» 

15.000 

» 

Διακηρύξεων Δημοσίων Συμβάσεων (Δ.Δ.Σ.) 

50.000 

» 

2.500 

» 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. 8. Ε.Π.Ε. 

300.000 

» 

15.000 

» 


* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται με το διπλάσιο των ανωτέρω τιμών. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠ ΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οιΔήμοι, οι Κοινότητες ως και οι επιχειρήσεις αυτών πληρώνουντο μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31 η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



































